رقصة الكرومبه هى رقصه استعراضيه من الفولكلور المصرى قدمتها فرقة رضا اللى اسسها محمود رضا سنة 1959 و اشتهرت بعرض التراث المصرى الفولكلورى الراقى على المسارح فى مصر و براها فى فتره ثقافيه مذدهره من تاريخ مصر كان فيها اهتمام بتاريخ مصر و فولكلورها و كان فيها مصريين فخورين و على وعى و اهتمام بتراث مصر. رقصة الكرومبه فيها عناصر الريف المصرى زى المزروعات ( الكرومبه و الفوليه و اللمونه ) و زى الشخصيات ( بنت العمده و الغازيه و المجنونه ) ، الكلمات بتوصف بطريقه فيها تريقه التلت شخصيات من وجهة نظر بنات القريه ، بنت العمده اللى ليها مكانه كبيره بين بنات القريه كبنت العمده و ربطتها الاغنيه بالكرنبايه ، و الغازيه اللى بترقص فى افراح القريه و ربطتها الاغنيه بالفوليه ، و واحده مجنونه من سكان القريه و ربطتها الاغنيه باللمونه. الاغنيه بتوصف سلوكهم و تحركاتهم بالكلام و الحركات. بنت العمده و الغازيه بيمشو و بيقعدو و بيرقصو بطريقه معينه و بالنسبه للمجنونه وقفتها و بصتها و برضه رقصتها ليهم هما كمان طريقه معينه.